Document ID: 32001D0611

A Bizottság határozata
(2001. július 20.)
a 92/160/EGK határozatnak Mexikó régióba sorolása tekintetében történő módosításáról, a 92/260/EGK, a 93/195/EGK, a 93/196/EGK és a 93/197/EGK határozatnak a lófélék Mexikóból történő behozatala tekintetében történő módosításáról, valamint a 95/392/EK és a 96/486/EK határozat hatályon kívül helyezéséről
(az értesítés a C(2001) 2214. számú dokumentummal történt)
(EGT vonatkozású szöveg)
(2001/611/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2001/298/EK határozattal [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [2] és különösen annak 13. cikke (2) bekezdésének a) pontjára és 19. cikke i. pontjára,
tekintettel a legutóbb a 96/43/EK irányelvvel [3] módosított, a harmadik országokból a Közösségbe behozott állatok állat-egészségügyi ellenőrzéseire irányadó elvek megállapításáról és a 89/662/EGK, a 90/425/EGK és a 90/675/EGK irányelv módosításáról szóló, 1991. július 15-i 91/496/EGK tanácsi irányelvre [4] és különösen annak 18. cikkére,
mivel:
(1) A legutóbb a 2001/27/EK határozattal [5] módosított 92/160/EGK bizottsági határozat [6] megállapította bizonyos harmadik országok régióba sorolását a lófélék behozatala tekintetében.
(2) A legutóbb a 2001/117/EK határozattal [7] módosított 92/260/EGK bizottsági határozat [8] meghatározta a törzskönyvezett lovak ideiglenes behozatalára vonatkozó állat-egészségügyi feltételeket és a szükséges állatorvosi bizonyítványokat.
(3) A legutóbb a 2001/610/EK határozattal [9] módosított 93/195/EGK bizottsági határozat [10] meghatározta a törzskönyvezett lovak ideiglenes kivitel utáni újrabehozatalára vonatkozó állat-egészségügyi feltételeket és a szükséges állatorvosi bizonyítványokat.
(4) A legutóbb a 2001/117/EK határozattal módosított 93/196/EGK bizottsági határozat [11] meghatározta a vágásra szánt lófélék behozatalára vonatkozó állat-egészségügyi feltételeket és a szükséges állatorvosi bizonyítványt.
(5) A legutóbb a 2001/117/EK határozattal módosított 93/197/EGK bizottsági határozat [12] meghatározta a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételeket és a szükséges állatorvosi bizonyítványt.
(6) A 95/392/EK bizottsági határozat [13] meghatározta a Mexikóban előforduló tenyészbénasággal kapcsolatos védekezési intézkedéseket.
(7) A 96/486/EK bizottsági határozat [14] meghatározta a Mexikóban előforduló lovak venezuelai járványos agy- és gerincvelő-gyulladásával kapcsolatos védekezési intézkedéseket.
(8) Mexikóban több, mint két éve nem jelentették lovak venezuelai járványos agy- és gerincvelő-gyulladásos előfordulását és a közelmúltban Mexikóban járt állat-egészségügyi szakértői küldöttség megerősítette, hogy a lóegészségügyi helyzet kielégítő. Kiegészítő óvintézkedésként azonban a küldöttség jelentése a Közösségbe történő kivitel szempontjából Mexikó két legdélebbi állama, Chiapas és Oaxaca esetében régióba sorolást javasolt. A vágásra szánt lóféléket ezekből az államokból szállítják, így indokoltnak tűnik betiltani a vágásra szánt lófélék behozatalát Mexikóból a Közösségbe.
(9) A lófélék Mexikóból történő behozatalának engedélyezése érdekében a 92/160/EGK határozat mellékletének módosításával létre kell hozni Mexikó régióba sorolását, a 92/260/EGK, a 93/195/EGK, a 93/196/EGK és a 93/197/EGK határozat megfelelő módosításával a helyzethez kell igazítani az állat-egészségügyi feltételeket és hatályon kívül kell helyezni a 95/392/EK és a 96/486/EK határozatot.
(10) Az e határozatban meghatározott intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 92/160/EGK határozat melléklete az ISO-kód szerinti sorrendben a következő szöveggel egészül ki:
"Mexikó
- Chiapas és Oaxaca államok kivételével az egész terület"
.
2. cikk
A 92/260/EGK határozat a következőképpen módosul:
1. Az I. D. mellékletben a harmadik országok listájának helyébe a következő szöveg lép:
"Argentína (AR), Barbados (BB), Bermuda (BM), Bolívia (BO), Brazília (1) (BR), Chile (CL), Jamaica (JM), Kuba (CU), Mexikó (1) (MX), Paraguay (PY) és Uruguay (UY)".
2. A II. D. mellékletben közzétett egészségügyi bizonyítvány címének helyébe a következő szöveg lép:
"EGÉSZSÉGÜGYI BIZONYÍTVÁNY
törzskönyvezett lovak 90 napnál rövidebb időtartamra szóló ideiglenes behozatalához a Közösség területére Argentínából, Barbadosról, Bermudáról, Bolíviából, Brazíliából (1), Chiléből, Jamaicáról, Kubából, Mexikóból (1), Paraguayból és Uruguayból"
.
3. cikk
A 93/195/EGK határozat a következőképpen módosul:
1. Az I. melléklet D. csoportjában a harmadik országok listájának helyébe a következő szöveg lép:
"Argentína (AR), Barbados (BB), Bermuda (BM), Bolívia (BO), Brazília (1) (BR), Chile (CL), Costa Rica (1) (CR), Jamaica (JM), Kolumbia (1) (CO), Kuba (CU), Mexikó (1) (MX), Paraguay (PY), Peru (1) (PE), Uruguay (UY) és Venezuela (1) (VE)".
2. A II. mellékletben, az egészségügyi bizonyítvány címében a D. csoportba tartozó országok listájának helyébe a következő szöveg lép:
"Argentína, Barbados, Bermuda, Bolívia, Brazília (1), Chile, Costa Rica (1), Jamaica, Kolumbia (1), Kuba, Mexikó (1), Paraguay, Peru (1), Uruguay és Venezuela".
4. cikk
A 93/196/EGK határozat II. mellékletének 3. lábjegyzetében a D. csoportba tartozó harmadik országok jegyzékéből Mexikót el kell hagyni.
5. cikk
A 93/197/EGK határozat a következőképpen módosul:
1. Az I. melléklet D. csoportjában a harmadik országok listájának helyébe a következő szöveg lép:
"Argentína (AR), Barbados (2) (BB), Bermuda (2) (BM), Bolívia (2) (BO), Brazília (1) (BR), Chile (CL), Jamaica (2) (JM), Kuba (2) (CU), Mexikó (1) (MX), Paraguay (PY) és Uruguay (UY)."
2. A II. D. mellékletben közzétett egészségügyi bizonyítvány címének helyébe a következő szöveg lép:
"EGÉSZSÉGÜGYI BIZONYÍTVÁNY
törzskönyvezett lovak behozatalához a Közösség területére Barbadosról, Bermudáról, Bolíviából, Jamaicáról és Kubából, valamint a tenyésztési és termelési célú lófélék behozatalához a Közösség területére Argentínából, Brazíliából (1), Chiléből, Mexikóból (1), Paraguayból és Uruguayból."
6. cikk
A 95/392/EK és a 96/486/EK határozat hatályát veszti.
7. cikk
Ennek a határozatnak a tagállamok a címzettjei.
Kelt Brüsszelben, 2001. július 20-án.

Labels: 3
18
5
6